బ్యాంకులు లేదా ఎన్బిఎఫ్సిల్లో రుణం తీసుకోవాలంటే సవాలక్ష సమస్యలు. రుణం తీసుకునే వారి ఆర్థిక స్థితి గతులపై అనుమానం వ్యక్తం అయితే  రుణాన్ని తిరిగి చెల్లించే విషయమై ఎవరి హామీనైనా ఇవ్వాలని ఆయా సంస్థలు అడుగుతుంటాయి. తెలిసిన వారెవరికైనా ఇలాంటి షూరిటీ ఇచ్చే ముందు తప్పనిసరిగా పరిశీలించాల్సిన  అంశాలు కొన్ని ఉన్నాయి. అవేమిటంటే...ఎప్పుడు షూరిటీ అవసరమంటే ?ఇతరులు తీసుకునే రుణానికి మీరు హామీదారుగా ఉండడం కేవలం  లాంఛనం మాత్రమే  అనుకోవద్దు. రుణం తీసుకున్న వ్యక్తి చెల్లింపుల్లో విఫలమైతే ఆ చెల్లింపుల భారం హామీ ఇచ్చిన వ్యక్తులపైనే పడుతుందన్న విషయం మరిచిపోవద్దు. అలాగని అందరూ రుణాలు చెల్లించకుండా ఆ భారాన్ని హామీదారులపై వేస్తారని అనుకోలేము. కొన్ని పరిమితులకు లోబడే బ్యాంకులు, ఆర్థిక సంస్థలు వ్యక్తులకు రుణాలు ఇస్తుంటాయి. ఏ వ్యక్తికైనా అతని  ఆర్థిక పరిస్థితికి మించి రుణం ఇవ్వాల్సి వచ్చినపుడే మరొకరి హామీని ఆర్థిక సంస్థలు అడుగుతుంటాయి. వాస్తవానికి మరొకరి రుణాలకు ఇచ్చే హామీలపై స్పష్టమైన మార్గదర్శకాలంటూ లేవు. అయితే ప్రతి బ్యాంకూ ఈ విషయంలో కొన్ని నిబంధనలు పాటిస్తుంటుంది. హామీదారుగా సంతకం పెట్టే ముందే మరో వ్యక్తికి ఇచ్చే రుణాలకు బ్యాంకులు ఎందుకు హామీదారు షూరిటీ అడుగుతుందో పూర్తిగా తెలుసుకోవాలి. లేకపోతే తర్వాత సమస్యలు ఎదురయ్యే ప్రమాదం ఉంది.హామీదారు సహ రుణ గ్రహీత కాదురుణ హామీదారుకి, సహ రుణ గ్రహీతకు మధ్య తేడా ఉంది. ఇక్కడ సహ రుణ గ్రహీత, ప్రధాన రుణ గ్రహీతలానే తీసుకున్న రుణాలు చెల్లించాలి. వీరిద్దరూ రుణాలు చెల్లించనప్పుడు లేదా ఏదైనా ప్రత్యేక పరిస్థితుల కారణంగా, వారి నుంచి రుణాల వసూలు సాధ్యం కాదని రుణదాత (బ్యాంకు) భావించినపుడు మాత్రమే ఆ భారం హామీదారుపై పడుతుంది.క్రెడిట్ స్కోరుతో లింకు ఒక వ్యక్తి తీసుకునే రుణానికి హామీదారుగా ఉండేందుకు ఎవరైనా ముందుకు వస్తే బ్యాంకులు ఆ వ్యక్తి పరపతి చరిత్రను కూడా పరిశీలిస్తాయి. హామీ ఇచ్చే వ్యక్తి తన ఆస్తులు, అప్పులకు సంబంధించిన పూర్తి వివరాలు బ్యాంకుకు ఇవ్వాలి. ఇక్కడ హమీదారు క్రెడిట్ స్కోర్ కూడా అత్యంత కీలకం. ఈ చెల్లింపులు పూర్తయ్యే వరకు భవిష్యత్లో హామీదారు తీసుకునే రుణ స్తోమత కూడా తగ్గిపోతుంది. రుణగ్రహీతలు నెలవారీ వాయిదాలు సక్రమంగా చెల్లించకపోయినా ఆ ప్రభావం హామీదారుడి క్రెడిట్ స్కోరుపైనా పడుతుందన్న విషయాన్ని గుర్తుంచుకోవాలి.న్యాయపరమైన చిక్కులు హామీదారుడి హామీతో తీసుకున్న అప్పులను రుణ గ్రహీతలు చెల్లించలేపోతే ఆ భారం షూరిటీ ఇచ్చిన వ్యక్తిపైనే పడుతుంది. అదే ఎవరికైనా గృహ రుణం చెల్లింపులకు హామీ ఇస్తే, ముందు ఆ ఇంటిని స్వాధీనం చేసుకుని అమ్ముకుని బకాయిలు వసూలు చేసుకోమని చెప్పవచ్చు. అయితే అలా అమ్మడం ఆలస్యమై బకాయిలు పెరిగిపోతుంటే మాత్రం.... హామీదారుడే చెల్లించాలని బ్యాంకులు కోరవచ్చు. హామీదారుడు అందుకు తిరస్కరిస్తే, బకాయిల వసూలు కోసం బ్యాంకులు కోర్టుల ద్వారా చర్యలు తీసుకోవచ్చు. కొన్ని ప్రత్యేక కేసుల్లో ఈ అప్పుల రికవరీ కోసం అవసరమైతే బ్యాంకులు ఏకంగా మీ సొంత ఆస్తులనూ జప్తు చేసుకునే ప్రమాదం ఉంటుంది.వెనక్కి తగ్గడమూ కష్టమే ఒకరు తీసుకునే అప్పుకు హామీదారుగా సంతకం పెట్టాక వెనక్కి తగ్గడం అంత తేలిక కాదు. అప్పు తీసుకున్న వ్యక్తితో పాటు, అప్పు ఇచ్చిన బ్యాంకూ ఇందుకు అంగీకరించాలి. మిగిలిన అప్పు చెల్లింపుకు మరో సరైన వ్యక్తి హామీదారుగా దొరికితే తప్ప, బ్యాంకులు ఇందుకు అంగీకరించవు. ఈ విషయాన్ని దృష్టిలో ఉంచుకుని, సంతకం చేసే ముందే అన్ని విషయాలు ఆలోచించుకుని మరీ తుది నిర్ణయం తీసుకోవాలి.హామీదారు ఒప్పందంలో ఏమైనా ఇబ్బంది కలిగించే క్లాజ్ ఉంటే బ్యాంకుతో చర్చించి ఆ షరతుల్లో మార్పులు  చేయమని కోరాలి. లేదా సరైన న్యాయవాదిని సంప్రదించి ఇబ్బందేమీ లేదనుకుంటేనే షూరిటీ సంతకం చేయాలి. వీటికి తోడు మీరు షూరిటీ ఇచ్చిన వ్యక్తి తీసుకున్న రుణాన్ని ఎప్పటికపుడు సక్రమంగా చెల్లిస్తున్నాడా? లేదా? అనే విషయం తెలుసుకుంటూ ఉండాలి. లేకపోతే పుణ్యానికిపోతే పాపం చుట్టుకున్నట్టు అప్పుల చెల్లింపు భారం మీ మెడకు పడుతుంది.
byaankulu leda nbbsiesllo runam teesukovalante savalaksha samasyalu. runam teesukune vaari aardhika sthiti gatulapai anumanam vyaktam ayithe  runaanni tirigi chellinche vishayamai evari haminaina ivvaalani aayaa samsthalu adugutuntaayi. telisina vaarevarikainaa ilanti shoority iche mundu tappanisarigaa pariseelinchaalsina  amsaalu konni unnaayi. avemitante...eppudu shoority avasaramante ?itarulu teesukune runaaniki meeru hamidaruga undadam kevalam  laanchanam matrame  anukovaddu. runam teesukunna vyakti chellimpullo viphalamaithe aa chellimpula bharam haami ichina vyaktulapaine padutundanna vishayam marichipovaddu. alaagani andaruu runaalu chellinchakunda aa bhaaraanni haameedaarulapai vestaarani anukolemu. konni parimitulaku lobade byaankulu, aardhika samsthalu vyaktulaku runaalu istuntaayi. e vyaktikainaa athani  aardhika paristhitiki minchi runam ivvalsi vachinapude marokari haameeni aardhika samsthalu adugutuntaayi. vaastavaaniki marokari runaalaku iche haameelapai spashtamaina maargadarsakaalantuu levu. ayithe prati byaankuu ee vishayamlo konni nibandhanalu paatistuntundi. hamidaruga santakam pette munde maro vyaktiki iche runaalaku byaankulu enduku haameedaaru shoority adugutundo puurtigaa telusukovali. lekapothe tarvaata samasyalu edurayye pramaadam undi.haameedaaru saha runa graheeta kaaduruna haameedaaruki, saha runa graheetaku madhya teda undi. ikkada saha runa graheeta, pradhaana runa graheetalaane teesukunna runaalu chellinchaali. veeriddaruu runaalu chellinchanappudu leda edaina pratyeka paristhitula kaaranamgaa, vaari nunchi runaala vasulu saadhyam kaadani runadaata (byaanku) bhaavinchinapudu matrame aa bharam haameedaarupai padutundi.credit skorutho linku oka vyakti teesukune runaaniki hamidaruga undenduku evaraina munduku vaste byaankulu aa vyakti parapati charitranu kuudaa pariseelistaayi. haami iche vyakti tana aastulu, appulaku sambandhinchina puurti vivaraalu byaankuku ivvali. ikkada hameedaaru credit score kuudaa atyanta keelakam. ee chellimpulu puurtayyee varaku bhavishyatlo haameedaaru teesukune runa stomata kuudaa taggipotundi. runagraheetalu nelavari vaayidaalu sakramamgaa chellinchakapoyina aa prabhaavam hamidarudi credit skorupaina padutundanna vishayaanni gurtunchukovali.nyaayaparamaina chikkulu hamidarudi haameetho teesukunna appulanu runa graheetalu chellinchalepothe aa bharam shoority ichina vyaktipaine padutundi. adhe evarikainaa gruha runam chellimpulaku haami iste, mundu aa intini swaadheenam chesukuni ammukuni bakaayilu vasulu chesukomani cheppavachhu. ayithe alaa ammadam aalasyamai bakaayilu perigipotunte maatram.... hamidarude chellinchaalani byaankulu koravachhu. hamidarudu anduku tiraskariste, bakaayila vasulu kosam byaankulu kortula dwara charyalu teesukovachhu. konni pratyeka kesullo ee appula rikavari kosam avasaramaite byaankulu ekamgaa mee sonta aastulanuu japtu chesukune pramaadam untundi.venakki taggadamuu kashtame okaru teesukune appuku hamidaruga santakam pettaka venakki taggadam anta telika kaadu. appu teesukunna vyaktito paatu, appu ichina byaankuu induku angeekarinchaali. migilina appu chellimpuku maro saraina vyakti hamidaruga dorikithe tappa, byaankulu induku angeekarinchavu. ee vishayaanni drushtilo unchukuni, santakam chese munde anni vishayaalu aalochinchukuni mari tudi nirnayam teesukovali.haameedaaru oppandamlo emaina ibbandi kaliginche klaj unte byaankutho charchinchi aa sharatullo maarpulu  cheyamani korali. leda saraina nyaayavaadini sampradinchi ibbandemi ledanukuntene shoority santakam cheyali. veetiki thodu meeru shoority ichina vyakti teesukunna runaanni eppatikapudu sakramamgaa chellistunnada? leda? ane vishayam telusukuntu undaali. lekapothe punhyaanikipothe paapam chuttukunnattu appula chellimpu bharam mee medaku padutundi.